pythainlp/thaigov-v2-corpus-22032023 huggingface dataset:
วันอาทิตย์ที่ 3 กรกฎาคม 2565
สำนักงานสลากฯ เผยการจำหน่ายสลากดิจิทัล งวดวันที่ 16 ก.ค.65 จำนวน 5.146 ล้านฉบับ จำหน่ายหมดแล้ว มีผู้ซื้อ 8.8 แสนราย
การจำหน่ายสลากผ่านแอปเป๋าตัง หรือสลากดิจิทัล งวดวันที่ 16 กรกฎาคม 2565 ซึ่งเป็นการจำหน่ายงวดที่สามจำนวน 5,146,000 ฉบับ ขณะนี้ ได้จำหน่ายหมดแล้ว มีผู้ซื้อจำนวน 888,637 ราย การจำหน่ายสลากหมดลงอย่างรวดเร็วกว่าที่คาดไว้ ผลตอบรับเป็นไปด้วยดี
วันนี้ (3 กรกฎาคม 2565) เวลา 11.00 น. นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยว่า การจำหน่ายสลากผ่านแอปเป๋าตัง หรือสลากดิจิทัล งวดวันที่ 16 กรกฎาคม 2565 ซึ่งเป็นการจำหน่ายงวดที่สามจำนวน 5,146,000 ฉบับ ขณะนี้ ได้จำหน่ายหมดแล้ว มีผู้ซื้อจำนวน 888,637 ราย การจำหน่ายสลากหมดลงอย่างรวดเร็วกว่าที่คาดไว้ ผลตอบรับเป็นไปด้วยดี เนื่องจากสามารถซื้อสลากตัวเลขที่ต้องการในราคา 80 บาทได้จริง และสลากที่ซื้อก็มีการบันทึกข้อมูล ไว้แสดงสิทธิในตัวสลาก ทำให้ไม่ต้องกังวลหากสลากหาย หรือการเรียกร้องสิทธิในตัวสลาก และเมื่อถูกรางวัล จะมีการแจ้งเตือนผ่านแอปเป๋าตัง ประกอบกับขั้นตอนการรับรางวัลที่สะดวก ง่าย ไม่ยุ่งยาก และงวดที่ผ่านมา มีรางวัลที่ 1 ถึง 6 รางวัล เงินรางวัลรวม 36 ล้านบาท ที่สำคัญมีคนถูกรางวัลที่ 1 คนเดียวถึง 3 ใบ ได้รางวัล 18 ล้านบาท ส่วนที่เหลือมีการกระจายถูกรางวัลคนละ 1 ใบ รางวัลละ 6 ล้านบาท
ประธานกรรมการสลากกินแบ่งรัฐบาล กล่าวต่อไปอีกว่า สำหรับงวดวันที่ 1 สิงหาคม 2565 สำนักงานสลากฯ จะเพิ่มสลากจำหน่ายผ่านระบบดิจิทัลอีก 2 ล้านฉบับ รวมแล้วไม่น้อยกว่า 7 ล้านฉบับ เพื่อให้ผู้ซื้อมีเวลาในการเลือกซื้อสลากหมายเลขที่ต้องการในราคา 80 บาทได้นานขึ้น สำหรับการพิจารณาเพิ่มปริมาณสลากในระบบแต่ละครั้ง จะต้องเป็นไปตามความต้องการของตลาด และรักษาสมดุลระหว่างผู้ค้าในระบบเก่าและระบบดิจิทัลด้วย ส่วนสลากที่จะนำมาเพิ่มในระบบดิจิทัลนั้น จะมาจากสลากในระบบซื้อจอง ซึ่งส่วนหนึ่งมาจากสลากของตัวแทนจำหน่ายที่ถูกยกเลิกสัญญาเนื่องจากนำสลากไปขายต่อ
นอกจาก สลากที่จำหน่ายผ่านแอปเป๋าตังในระบบแพลตฟอร์มได้แล้ว ยังมีจุดจำหน่ายสลาก 80 ที่สำนักงานสลากฯ เริ่มดำเนินการมาเป็นเวลากว่า 1 ปีแล้ว เป็นการจำหน่ายผ่านแอปเป๋าตังเช่นกัน ขณะนี้ มีจุดจำหน่ายกระจายอยู่ทั่วประเทศ ทั้งหมด 754 จุด ทั่วประเทศ และตั้งแต่เดือนสิงหาคมนี้เป็นต้นไป จะมีจุดจำหน่ายสลาก 80 ทั่วประเทศ 1077 จุด และภายในปีนี้ สำนักงานฯ จะนำร่องขยายจุดจำหน่ายสลาก 80 ซึ่งไปที่สถานีบริการน้ำมันทั่วประเทศ อีกไม่น้อยกว่า 2,000 จุด นายลวรณ กล่าวในตอนท้าย
วันอังคารที่ 26 ตุลาคม 2564
รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัส AY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสำคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัสAY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสำคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก มีการซักซ้อมที่สนามบินแล้ว 2 ครั้ง
วันนี้ (26 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวการเฝ้าระวังเชื้อโควิด 19 กลายพันธุ์ และการเตรียมความพร้อมเปิดประเทศ ว่า การกลายพันธุ์ของเชื้อโควิด 19 เป็นเรื่องปกติ เราให้ความสำคัญกับสายพันธุ์ที่ทำให้อาการของโรครุนแรงขึ้น แพร่เร็วหรือติดต่อง่ายขึ้น ดื้อต่อยารักษาหรือวัคซีน ซึ่งกรมวิทยาศาสตร์การแพทย์ร่วมกับเครือข่ายเฝ้าระวังสายพันธุ์มีการติดตามเก็บตัวอย่างตรวจสายพันธุ์ของเชื้อโควิด 19 ในประเทศไทยมาตลอดเมื่อพบสายพันธุ์ใหม่ในแต่ละพื้นที่มีการรายงานและชี้แจงให้ทราบ เช่น สายพันธุ์เบตา เดลตา เป็นต้น โดยเปิดเผยข้อมูลอย่างโปร่งใส ติดตามเข้าถึงข้อมูลได้ รวมถึงมีการส่งข้อมูลไปยังนานาชาติด้วย ส่วนสายพันธุ์เดลตาพลัสAY.1 ตรวจพบ1 ราย ที่ จ.กำแพงเพชร กรมวิทยาศาสตร์การแพทย์ระบุว่า ยังไม่มีข้อมูลที่บอกว่ามีความรุนแรงเพิ่มขึ้นจากสายพันธุ์เดลตาเดิมจึงไม่มีนัยสำคัญที่ต้องทบทวนการเปิดประเทศแต่อย่างใด และการที่เราเปิดเผยข้อมูลอย่างโปร่งใสจะเป็นการสร้างความเชื่อมั่นให้แก่ชาวต่างชาติ
ดร.สาธิตกล่าวต่อว่า สำหรับการเตรียมความพร้อมรองรับการเปิดประเทศวันที่ 1 พฤศจิกายน 2564 ขณะนี้มีความคืบหน้าพอสมควร มีการซักซ้อมที่สนามบิน 2 ครั้ง เพื่อรับนักท่องเที่ยวต่างชาติ ซึ่งการเข้าประเทศมีหลักๆ คือ กลุ่ม 45 ประเทศ 1 เขตบริหารพิเศษ ที่เดินทางเข้ามาไม่ต้องกักตัว มีมาตรการรองรับ 4 เรื่อง คือ 1.ผู้เดินทางฉีดวัคซีนครบ 2 เข็ม 2.ผลตรวจRT-PCR เป็นลบก่อนเดินทาง 72 ชั่วโมง 3.ตรวจหาเชื้อซ้ำเมื่อมาถึงเข้าพักโรงแรมระหว่างรอผล 1 คืน หากผลเป็นลบสามารถเดินทางได้ทุกที่ในประเทศไทย และ 4.การเดินทางจากสนามบินนานาชาติถึงโรงแรมเป็นระบบปิด (Sealed Root) โดยอยู่ห่างกันไม่เกิน 2 ชั่วโมง ส่วนเด็กที่เดินทางมากับผู้ปกครองอาจยังไม่ได้รับวัคซีนต้องตรวจเชื้อ หากพบผลบวกจะได้นำเข้าสู่การรักษา เพื่อไม่ให้แพร่ระบาดคนในประเทศ ส่วนกรณีพื้นที่แซนด์บ็อกซ์ท่องเที่ยวแต่ละจังหวัดจะมีการออกมาตรการรองรับ ซึ่งที่ผ่านมาเราติดตามควบคุมได้ดี เนื่องจากเดินทางโดยเครื่องบิน ที่ผ่านมาพบการติดเชื้อน้อย เมื่อพบติดเชื้อก็นำเข้าระบบการควบคุมรักษาได้ทันที
ส่วนกรณีข้อเสนอการเปิดประเทศรองรับประเทศเพื่อนบ้าน หากรับวัคซีนครบ ผลตรวจATK เป็นลบ สามารถเดินทางเข้าประเทศไทย 1 วัน เพื่อจับจ่ายใช้สอยก่อนกลับประเทศ อยู่ระหว่างการประชุมหารือเพิ่มเติมเพื่อหาข้อสรุปต่อไป ส่วนกรณีนักท่องเที่ยวที่มีความเสี่ยงต้องตรวจหาเชื้อโควิด โดยหลักการต้องเสียค่าใช้จ่ายเอง
********************************26 ตุลาคม 2564
**************************************
วันอังคารที่ 14 ธันวาคม 2564
ไอแบงก์ลงนามความร่วมมือทางวิชาการ และจัดสัมมนา “เปิดโลกการเงินอิสลามประจำปี 2564” มหาวิทยาลัยเกริก
พิธีลงนามบันทึกข้อตกลงความร่วมมือทางวิชาการ ระหว่างมหาวิทยาลัยเกริก และ ธนาคารอิสลามแห่งประเทศไทย (ไอแบงก์) พร้อมกับเปิดการอบรมเชิงปฏิบัติการ เรื่อง “ความรู้ทางการเงิน สำหรับนักศึกษามหาวิทยาลัยเกริก”
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการ ร่วมลงนามบันทึกข้อตกลงความร่วมมือทางวิชาการ ระหว่างมหาวิทยาลัยเกริก และ ธนาคารอิสลามแห่งประเทศไทย (ไอแบงก์) พร้อมกับเปิดการอบรมเชิงปฏิบัติการ เรื่อง “ความรู้ทางการเงิน สำหรับนักศึกษามหาวิทยาลัยเกริก” ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจำปี 2564 โดยมี ศาสตราจารย์ ดร.นายแพทย์กระแส ชนะวงศ์ อธิการบดี มหาวิทยาลัยเกริก เป็นผู้ลงนามในบันทึกความร่วมมือและให้การต้อนรับ ทั้งนี้ การลงนามบันทึกข้อตกลงในครั้งนี้จะเป็นจุดเริ่มต้นในการบูรณาการความร่วมมือการแลกเปลี่ยนความรู้หรือประสบการณ์ทางการเงินตามหลักชะรีอะฮ์ระหว่างบุคคลากรของทั้ง 2 สถาบัน การให้ความรู้เกี่ยวกับการเงินอิสลามแก่นิสิตนักศึกษา รวมถึงการพัฒนา ต่อยอด สู่ความเป็นเลิศในมิติการเงินอิสลามระดับประเทศและนานาชาติต่อไป ณ ศูนย์ประชุมนานาชาติ มหาวิทยาลัยเกริก ถ.รามอินทรา เขตบางเขน กรุงเทพ เมื่อวันที่ 13 ธ.ค. 64 ที่ผ่านมา
นายวุฒิชัย ได้เปิดเผยว่า สำหรับมหาวิทยาลัยเกริก เป็นสถาบันการศึกษาแห่งที่ 5 ที่ธนาคารมาเปิดโลกการเงินอิสลาม โดยมีวัตถุประสงค์ เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนำไปประยุกต์ใช้ในชีวิตประจำวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมเชิงปฏิบัติการถ่ายทอดโดยบุคลากรของไอแบงก์ที่มีความรู้และความสามารถเฉพาะทาง การอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป ผนวกกับเรื่องความสำคัญของการเงินอิสลาม”ซึ่งเป็นการบรรยายบูรณาการแลกเปลี่ยนความรู้ร่วมกันของมหาวิทยาลัยเกริกและไอแบงก์ และปิดท้ายการบรรยายเรื่อง “กิจกรรมแลกเปลี่ยนเรียนรู้” เพื่อเสริมสร้างความเข้าใจตลอดจนพัฒนาแนวปฏิบัติในเรื่องการเงินอิสลามให้เกิดความเข้าใจสูงสุด
วันศุกร์ที่ 12 พฤศจิกายน 2564
นายสรพงศ์  ไพฑูรย์พงษ์ รองปลัดกระทรวงคมนาคม เข้าร่วมการประชุมรัฐมนตรีขนส่งอาเซียน - จีน ครั้งที่ 20 ผ่านระบบการประชุมทางไกล
...
นายสรพงศ์ ไพฑูรย์พงษ์ รองปลัดกระทรวงคมนาคม ในฐานะผู้แทนรัฐมนตรีว่าการกระทรวงคมนาคม เข้าร่วมการประชุมรัฐมนตรีขนส่งอาเซียน - จีน ครั้งที่ 20 ผ่านระบบการประชุมทางไกล โดยมี H.E. Mr. SUN Chanthol รัฐมนตรีอาวุโสและรัฐมนตรีว่าการกระทรวงโยธาธิการและการขนส่งของกัมพูชา และ H.E. Mr. ZHAO Chongjiu เป็นประธานการประชุม และผู้แทนจากหน่วยงานที่เกี่ยวข้องเข้าร่วมการประชุม ผ่านระบบการประชุมทางไกล ในวันที่ 11 พฤศจิกายน 2564 ณ ห้องราชดำเนิน กระทรวงคมนาคม
นายสรพงศ์ ไพฑูรย์พงษ์ กล่าวว่า ที่ประชุมได้แสดงความยินดีเนื่องในโอกาสครบรอบ 20 ปี ของความร่วมมือด้านการขนส่งอาเซียน - จีน ซึ่งมีความก้าวหน้าอย่างมากในเชิงหุ้นส่วนยุทธศาสตร์ด้านโครงการด้านการขนส่ง ที่มุ่งสู่ความสัมพันธ์เชิงบวกและแข็งแกร่งมากยิ่งขึ้นในอนาคต รวมทั้งได้เน้นย้ำความสำคัญของการจัดทำความตกลงว่าด้วยการขนส่งทางอากาศระหว่างอาเซียน - จีน พิธีสาร 1 พิธีสาร 2 และพิธีสาร 3 ซึ่งเป็นการแสดงความปรารถนาร่วมกันในการส่งเสริมการเชื่อมโยงทางอากาศระหว่างอาเซียนและจีน และการเปิดเสรีการขนส่งทางอากาศทั้งระหว่างและนอกภูมิภาคอาเซียนและจีน เพื่อนำมาซึ่งประโยชน์ทางเศรษฐกิจและสังคมแก่ประชาชนของทั้งอาเซียนและจีน นอกจากนี้ ที่ประชุมยินดีต่อความคืบหน้าการดำเนินโครงการ/กิจกรรม ด้านการขนส่งทางน้ำ ในปี 2564 และหวังว่าจะมีการดำเนินโครงการ/กิจกรรมด้านการขนส่งทางน้ำในปี 2565 ได้แก่ การสัมมนาว่าด้วยการจัดการและบริการการขนส่งทางน้ำอัจฉริยะ การฝึกอบรมระดับภูมิภาคอาเซียนว่าด้วยความปลอดภัยในการเดินเรือเฟอร์รี่ การประชุมเชิงปฏิบัติการว่าด้วยความปลอดภัยในการเดินเรือเฟอร์รี่ และการออกใบรับรองเรือด้วยอิเล็กทรอนิกส์ ทั้งนี้ ที่ประชุมได้ให้การรับรองในหลักการของแผนปฏิบัติการภายใต้ยุทธศาสตร์ความร่วมมือด้านการขนส่งอาเซียน - จีน ปี 2564 - 2568 ฉบับปรับปรุง ประกอบด้วย โครงการศึกษาความเป็นไปได้ และกิจกรรมที่สนใจร่วมกัน สอดคล้องกับเป้าหมายของอาเซียนและแผนยุทธศาสตร์กัวลาลัมเปอร์ ปี 2559 - 2568 และวิสัยทัศน์จีนว่าด้วยข้อริเริ่มสายแถบและเส้นทาง ซึ่งหวังที่จะเห็นความสำเร็จในการดำเนินโครงการความร่วมมือที่สำคัญในด้านโครงสร้างพื้นฐาน การขนส่งทางน้ำ การอำนวยความสะดวกในการขนส่ง และการเสริมสร้างศักยภาพบุคลากร
ในการนี้ รองปลัดกระทรวงคมนาคม ได้กล่าวขอบคุณฝ่ายจีนที่ได้ให้ความช่วยเหลืออาเซียนในการดำเนินกิจกรรมต่าง ๆ ในช่วงปีที่ผ่านมา โดยเฉพาะกิจกรรมด้านการขนส่งทางน้ำระหว่างอาเซียน - จีน อันเป็นการส่งเสริมขีดความสามารถให้แก่บุคลากรของอาเซียนและประเทศไทยด้านการเดินเรือเฟอร์รี่อย่างปลอดภัย รวมถึงการจัดการและบริการการขนส่งทางน้ำอัจฉริยะ ซึ่งประเทศไทยมีความยินดีที่จะสนับสนุนการดำเนินกิจกรรมในแผนปฏิบัติการฉบับใหม่ ในระยะ 5 ปี ต่อไป
วันพฤหัสบดีที่ 9 ธันวาคม 2564
ปลัด พม. นำประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance)
ปลัด พม. นำประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance)
วันนี้ (9 ธ.ค. 64) เวลา 09.30 น. ที่บริเวณลานพระประชาบดี กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)นำคณะผู้บริหาร ข้าราชการ และเจ้าหน้าที่กระทรวง พม. ทั้งส่วนกลางและส่วนภูมิภาค ร่วมกันประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance) เนื่องในวันต่อต้านคอร์รัปชันสากล 9 ธันวาคม 2564
นางพัชรีกล่าวว่า ด้วยองค์การสหประชาชาติ กำหนดให้วันที่ 9 ธันวาคมของทุกปี เป็น "วันต่อต้านคอร์รัปชันสากล" กระทรวง พม. จึงได้จัดกิจกรรมเนื่องในวันต่อต้านคอร์รัปชันสากล ภายใต้แนวคิด "พม. โปร่งใส ร่วมใจต่อต้านการทุจริต" (MSDHS Zero Tolerance) เพื่อแสดงถึงพลังความร่วมมือร่วมใจกันในการสร้างสังคม พม. ให้เป็นสังคมที่โปร่งใส ใสสะอาด เป็นองค์กรธรรมาภิบาลที่ไม่ยอมรับ ไม่ทน ไม่เพิกเฉย และไม่กระทำการทุจริตในทุกรูปแบบ รวมทั้งเป็นการแสดงถึงเจตนารมณ์ที่แน่วแน่จริงจังในการต่อต้านการทุจริตคอร์รัปชันของกระทรวง พม. ตามที่รัฐบาลได้กำหนดให้การแก้ไขปัญหาการทุจริต เป็นวาระแห่งชาติ เพื่อสร้างความเชื่อมั่นให้กับประชาชน และสร้างระบบการทำงานภาครัฐ อย่างมีคุณธรรมและความโปร่งใส ทั้งนี้ ตนขอประกาศจุดยืนทางนโยบายอันแน่วแน่ว่า กระทรวง พม. จะเป็นหน่วยงานที่มุ่งมั่นดำเนินงานตามนโยบายการต่อต้านการทุจริตของรัฐบาล จึงมีนโยบายในการต่อต้านการทุจริตคอร์รัปชัน ด้วยการลดการทุจริต อาทิ 1) ผู้บริหารทุกระดับต้องดำรงตน เป็นต้นแบบที่ดีในด้านความซื่อสัตย์สุจริต โดยเริ่มจากตนเอง ผู้บริหารทุกระดับจะต้องเป็นผู้ที่ไม่กระทำการทุจริตในทุกรูปแบบ ต้องเป็นแบบอย่างที่ดีในด้านการมีคุณธรรมจริยธรรม 2) มุ่งปลูกและปลุกจิตสำนึกของการเป็นข้าราชการและเจ้าหน้าที่ของรัฐที่ดี มีวัฒนธรรมสุจริต สามารถแยกแยะได้ว่า สิ่งใดเป็นประโยชน์ส่วนตน สิ่งใดเป็นประโยชน์ส่วนรวม มีความละอายต่อการกระทำความผิด ไม่เพิกเฉยต่อการทุจริต 3) มุ่งปรับระบบและสร้างกลไก เพื่อสกัดกั้นไม่ให้เกิดการทุจริตและประพฤติ มิชอบขึ้นในหน่วยงาน โดยสนับสนุนให้มีกระบวนการตรวจสอบและควบคุมภายในอย่างเหมาะสม ส่งเสริมการสร้างนวัตกรรมการใช้เทคโนโลยีสารสนเทศ และระบบดิจิทัลมาใช้เป็นเครื่องมือในการป้องกันหรือเฝ้าระวังความผิดปกติที่จะทำให้เกิดการทุจริต และ 4. มุ่งแก้ไขปัญหาการทุจริตและมีการลงโทษโดยยุติธรรม โดยมีการดำเนินการที่ตรงไปตรงมาปราศจากอคติ มีความแม่นยำ รวดเร็ว และมีประสิทธิภาพ เพื่อให้มั่นใจว่าผู้ที่กระทำความผิดจะได้รับการลงโทษตามกระบวนการทางกฎหมาย
นางพัชรีกล่าวเพิ่มเติมว่า ขอให้บุคลากรทุกคนประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวม มากกว่าประโยชน์ส่วนตน เพื่อสร้างสังคม พม. ให้ปลอดจากการทุจริตคอร์รัปชัน นำพากระทรวง พม. ให้เป็นกระทรวงแห่งความโปร่งใส ร่วมกันปฏิบัติตามเจตนารมณ์ของรัฐมนตรีว่าการกระทรวงการพัฒนาสังคมและความมั่นคงของมนุษย์ (นายจุติ ไกรฤกษ์) อย่างเคร่งครัด และร่วมกันสร้าง "ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)" ไปด้วยกัน และสร้างความเชื่อมั่นของประชาชนที่มีต่อกระทรวง พม. ต่อไป
วันพฤหัสบดีที่ 13 มกราคม 2565
กรมทางหลวงชนบทเผยความคืบหน้าโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชบรมราชชนนี รองรับการเติบโตในพื้นที่ จังหวัดนนทบุรี และนครปฐม
กรมทางหลวงชนบท (ทช.) กระทรวงคมนาคม เตรียมดำเนินโครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี
กรมทางหลวงชนบท (ทช.) กระทรวงคมนาคม เตรียมดำเนินโครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี รองรับการเติบโตด้านเศรษฐกิจในพื้นที่จังหวัดนนทบุรีและจังหวัดนครปฐม ตลอดจนเพิ่มความสะดวกให้กับประชาชนมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า โครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม ตั้งอยู่ที่อำเภอพุทธมณฑล จังหวัดนครปฐม และอำเภอบางกรวย อำเภอบางใหญ่ จังหวัดนนทบุรี เป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร มีจุดเริ่มต้นจากทางหลวงชนบทสาย นฐ.5035 แนวเส้นทางวางตัวไปทางทิศตะวันออก ผ่านคลองตาพริ้ง ผ่านจุดตัดที่ประมาณ กม. ที่ 3+500 บนถนนทางหลวงชนบทสาย นฐ.3004 ข้ามคลองนราภิรมย์ ตัดผ่านทางหลวงชนบทสาย นบ.5014 ข้ามคลองสามท้าว ตัดทางหลวงชนบทสาย นบ.1001 ข้ามคลองจีนบ่าย ข้ามคลองขุนเจน โดยแนวเส้นทางจะอยู่ทางทิศเหนือของศูนย์พัฒนาชีวิตใหม่ และแนวเส้นทางจะเบี่ยงไปทางทิศตะวันออกเฉียงใต้ ข้ามคลองลาดละมุด ผ่านถนนทางหลวงชนบทสาย นบ.5035 ใกล้กับทางแยกเข้าวัดบางม่วง จากนั้นแนวจะเบี่ยงไปทางขวาวางแนวไปทางทิศตะวันออกเฉียงใต้ข้ามคลองโสนน้อยตัดผ่านถนนทางหลวงชนบท นบ.1001 บริเวณซอยอินทนิล จากนั้นแนวจะเบี่ยงไปทางทิศตะวันออกเฉียงใต้ ผ่านพื้นที่โล่งด้านหลังหมู่บ้านศุภาลัยการ์เด้นวิลล์ ข้ามคลองบางนาและคลองประปา ก่อนเบี่ยงขึ้นไปทางทิศเหนือผ่านพื้นที่ระหว่างหมู่บ้านมัณฑนากับอาคารโครงการบ้านเอื้ออาทรบางกรวย (วัดพระเงิน) โดยแนวเส้นทางจะอยู่ด้านทิศใต้ของวัดสุนทรธรรมิการาม ข้ามคลองหัวคู และเข้าบรรจบกับถนนกาญจนาภิเษกโดยเชื่อมทางแยกต่างระดับบางคูเวียง รวมระยะทางประมาณ 12 กิโลเมตร โดยแนวโครงการพาดผ่านพื้นที่ 2 จังหวัด 3 อำเภอ 6 องค์กรปกครองส่วนท้องถิ่น 7 ตำบล และ 28 หมู่บ้าน/ชุมชน
ที่ผ่านมาได้มีประกาศพระราชกฤษฎีกากำหนดเขตที่ดินที่จะเวนคืนลงในราชกิจจานุเบกษาเรียบร้อยแล้ว โดยมีผลบังคับใช้ตั้งแต่วันที่ 16 กันยายน 2564 ที่ผ่านมา มีระยะเวลา 5 ปี ซึ่งคาดว่าโครงการดังกล่าวจะใช้พื้นที่เวนคืนประมาณ 356 ไร่ อาคารสิ่งปลูกสร้าง 341 รายการ ขณะนี้ ทช. อยู่ระหว่างการปรับข้อมูลการสำรวจอสังหาริมทรัพย์ เพื่อกำหนดค่าทดแทนอสังหาริมทรัพย์เบื้องต้นและจะของบประมาณในการจ่ายค่าทดแทนอสังหาริมทรัพย์ให้กับประชาชนที่ได้รับผลกระทบตามแนวเส้นทางต่อไป นอกจากนี้ เมื่อวันที่ 17 ธันวาคม 2564 ที่ผ่านมา คณะกรรมการสิ่งแวดล้อมแห่งชาติได้มีมติเห็นชอบรายงานการประเมินผลกระทบสิ่งแวดล้อม (EIA) โครงการถนนต่อเชื่อมถนนนครอินทร์ - ศาลายา จังหวัดนนทบุรี และนครปฐม เรียบร้อยแล้ว
วันศุกร์ที่ 12 พฤศจิกายน 2564
กรมเจ้าท่า ขุดลอกร่องน้ำคลองสน (เกาะช้าง) และร่องน้ำพังราด ส่งเสิรมอาชีพประมง เพิ่มรายได้ชุมชน
...
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบนโยบายให้กรมเจ้าท่าดูแลบำรุงรักษาร่องน้ำเพื่อให้เรือสามารถใช้ร่องน้ำสัญจรเข้า – ออก ได้ตลอดเวลา กระตุ้นเศรษฐกิจด้านการท่องเที่ยวและการขนส่งสินค้าทางน้ำ
กรมเจ้าท่า : โดยสำนักพัฒนาและบำรุงรักษาทางน้ำ :สำนักงานพัฒนาและบำรุงรักษาทางน้ำที่ 5 (จันทบุรี) : หน่วยปฏิบัติงานขุดลอกร่องน้ำคลองสน(เกาะช้าง) อำเภอเกาะช้าง จังหวัดตราด โดยรถขุด จบ.2 และชุดเรือขุดลอกร่องน้ำพื้นที่ป่าชายเลน ประกอบด้วย เรือเจ้าท่า ป.201 ,ป.202 ,ป.203 และป.204 ขุดลอกระยะทาง 800 เมตร ความกว้างก้นร่องน้ำ 40 เมตร และ 10 เมตร ลึก 2 เมตร และ 1 เมตร จากระดับน้ำลงต่ำสุด ปริมาณวัสดุขุดลอกที่ควรขุด 42,080.00 ลูกบาศก์เมตร แก้ไขปัญหาความตื้นเขินของร่องน้ำ ส่งเสริมอาชีพประมง เพิ่มรายได้ในชุมชน เมื่อขุดลอกร่องน้ำเพิ่มความลึกร่องน้ำทางเรือเดิน ทำให้เรือท่องเที่ยว และเรือประมง ขนาดไม่เกิน 20 ตันกรอส จำนวนประมาณ 100 ลำ สามารถผ่านเข้าออกร่องน้ำได้ตลอดเวลา และยังทำให้เกิดการไหลเวียนของน้ำทะเลขึ้น-ลงได้ดีส่งผลให้การเพาะเลี้ยงสัตว์น้ำได้รับประโยชน์อีกด้วย
หน่วยปฏิบัติงานขุดลอกร่องน้ำพังราด อำเภอแกลง จังหวัดระยอง โดยเรือเจ้าท่า ข.17 และ เรือเจ้าท่า 217 ระยะทาง 600 เมตร ความกว้างก้นร่องน้ำ 40 เมตร ลึก 2.5 เมตร จากระดับน้ำลงต่ำสุด ปริมาณวัสดุขุดลอกที่ควรขุด 49,292.00 ลูกบาศก์เมตร เพื่อแก้ไขปัญหาความตื้นเขินของร่องน้ำ ส่งเสริมอาชีพประมง เพิ่มรายได้ในชุมชน เมื่อทำการขุดลอกเพิ่มความลึกร่องน้ำทางเรือเดิน ทำให้ชาวประมงสามารถนำเรือประมงขนาดไม่เกิน 30 ตันกรอส จำนวน 109 ลำ ผ่านเข้าออกร่องน้ำได้ตลอดเวลา และยังทำให้เกิดการไหลเวียนของน้ำทะเลขึ้น-ลงได้ดีส่งผลให้การเพาะเลี้ยงสัตว์น้ำได้รับประโยชน์อีกด้วย
อย่างไรก็ตาม อิทธิพลจากคลื่นลมในช่วงฤดูมรสุม ยังคงพัดพาตะกอนทรายมาทับถมตลอดเวลา กระทรวงคมนาคม โดยกรมเจ้าท่า ได้ดำเนินการขุดลอกพัฒนาและบำรุงรักษาร่องน้ำอย่างต่อเนื่อง เพื่อช่วยเหลือประชาชน ส่งเสริมอาชีพทำการประมงสร้างรายได้ให้แก่ครัวเรือน เรือสามารถเข้าออกได้สะดวกและปลอดภัยตลอดเวลา ทั้งนี้ ขอให้ประชาชนติดตามข่าวสารพยากรณ์อากาศ หากต้องเดินทางทางน้ำ ให้สวมใส่เสื้อชูชีพตลอดเวลาเพื่อความปลอดภัย และสวมหน้ากากอนามัยตามประกาศมาตรการของกระทรวงสาธารณสุขอย่างเคร่งครัด หากพบเห็นความไม่ปลอดภัยทางน้ำ สามารถโทรแจ้งสายด่วนกรมเจ้าท่า 1199 ตลอด 24 ชั่วโมง
วันจันทร์ที่ 13 มิถุนายน 2565
ไอแบงก์ ออกเงินฝากรูปแบบใหม่ฉลองครบครอบ 19 ปี ผลตอบแทนที่คาดว่าจะได้รับ 1.19% ต่อปี
ธนาคารอิสลามแห่งประเทศไทย (ไอแบงก์) ออก “เงินฝากประจำ Specific Mudharabah” เงินฝากรูปแบบใหม่ที่ให้ผลตอบแทนที่คาดว่าจะได้รับ 1.19% ต่อปี เพื่อเฉลิมฉลองครบครอบวันสถาปนา 19 ปี ในวันที่ 12 มิถุนายนที่ผ่านมา
“เงินฝากประจำ Specific Mudharabah” ถือเป็นนวัตกรรมผลิตภัณฑ์ด้านเงินฝาก มีการบริหารจัดการลักษณะ Matching Fund โดยธนาคารจะนำเงินฝากบัญชีนี้ไปลงทุนในโครงการสินเชื่อเฉพาะเจาะจง ซึ่งต่างจากเงินฝากประจำแบบดั้งเดิมที่บริหารแบบ Pool Fund โดยเงินฝากประจำ Specific Mudharabah ที่ออกในครั้งนี้ ธนาคารจะนำเงินฝากไปลงทุนในพอร์ตสินเชื่อโครงการหนึ่งซึ่งมีวงเงินประมาณ 70 ล้านบาท อัตรากำไรเฉลี่ยอยู่ที่ประมาณ 13% ซึ่งถือว่ามีผลตอบแทนค่อนข้างสูง และความเสี่ยงค่อนข้างต่ำ เนื่องจาก NPF หรือสินเชื่อที่ไม่ก่อให้เกิดรายได้ของพอร์ตมีเพียงร้อยละ 0.32 ทำให้ธนาคารสามารถปันผลตอบแทนที่คาดว่าจะได้รับแบบ Indicative Rate จากการประมาณการเฉลี่ยของอัตรารายได้ขั้นต้น (Yield) เฉลี่ยทั้งปีให้แก่ผู้ฝากได้สูงด้วยผลิตภัณฑ์เงินฝากเพื่อการลงทุนรูปแบบใหม่ที่ธนาคารคิดค้นขึ้นเพื่อเป็นทางเลือกเอาใจลูกค้าเงินฝากรายย่อย จำกัดการรับฝากรวมเพียง 50 ล้านบาทเท่านั้น บัญชีมีกำหนดระยะเวลาการฝาก 9 เดือน จ่ายผลตอบแทนเมื่อครบกำหนด สัดส่วนการจ่ายผลตอบแทนระหว่างลูกค้ากับธนาคารอยู่ที่ 14:86 ผลตอบแทนที่คาดว่าจะได้รับ 1.19% ต่อปี (กรณีผู้ฝากถอนเงินฝากก่อนครบกำหนดระยะเวลาการฝาก ธนาคารจะไม่พิจารณาจ่ายผลตอบแทนให้สำหรับยอดเงินที่ถอนก่อนครบกำหนดการฝากในทุกกรณี) ผู้ฝากสามารถเปิดบัญชีขั้นต่ำ 1,000 บาท และฝากได้สูงสุดไมเกิน 200,000 บาทต่อราย ไม่สามารถเปิดบัญชีร่วมหรือเพื่อบุคคลอื่นได้ โดยคุณสมบัติของผู้ฝากต้องเป็นบุคคลธรรมดา ที่มีสัญชาติไทยอายุ 15 ปีบริบูรณ์ขึ้นไป หรือชาวต่างชาติที่มีถิ่นพำนักที่แน่นอนอยู่ในประเทศไทย
ผู้สนใจสามารถเปิดบัญชีได้ ระหว่างวันที่ 16 มิถุนายน - วันที่ 15 กรกฎาคม 2565 หรือจนกว่าวงเงินโครงการจะเต็ม สอบถามข้อมูลเพิ่มเติมได้ที่ ไอแบงก์ทุกสาขาทั่วประเทศ หรือ โทร. iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
วันพฤหัสบดีที่ 17 มีนาคม 2565
นายกฯ ปลื้ม รัฐบาลซาอุดีฯ ปลดล็อกห้ามคนซาอุดีฯ เดินทางเข้าไทย เตรียมรองรับนักท่องเที่ยวกว่าสองแสนคน
.....
พลเอก ประยุทธ์ จันทร์โอชา นายกรัฐมนตรี รับทราบข่าวที่น่ายินดีว่า รัฐบาลซาอุดีอาระเบียได้ประกาศยกเลิกการห้ามบุคคลสัญชาติซาอุดีฯ เดินทางเข้าประเทศไทย รวมทั้งยังอนุญาตให้คนไทยเดินทางเข้าประเทศซาอุดีฯ ได้
.
ระยะต่อไป การท่องเที่ยวแห่งประเทศไทย (ททท.) จะเตรียมมาตรการต่าง ๆ ออกมารองรับนักท่องเที่ยวชาวซาอุดีฯ ที่จะมาเที่ยวประเทศไทยราว 200,000 คน โดยเน้นกลุ่มครอบครัว คนรุ่นใหม่ วัยทำงาน กลุ่มคนรักสุขภาพ และกลุ่มคู่รักฮันนีมูน ซึ่งเป็นนักท่องเที่ยวที่มีศักยภาพ มีค่าใช้จ่ายต่อหัวสูงกว่าหลาย ๆ ชาติ และเป็นกลุ่มที่ไม่เคยเดินทางมาประเทศไทย
.
นายกฯ เชื่อมั่นว่าผลจากการฟื้นฟูความสัมพันธ์กับซาอุดีฯ จะก่อให้เกิดประโยชน์ต่อประชาชนของทั้งสองประเทศมากยิ่งขึ้น และได้สั่งการให้ทุกหน่วยงานที่เกี่ยวข้องเร่งนำเอาความสำเร็จจากการสานความสัมพันธ์ในครั้งนี้ ไปแปลงเป็นนโยบายและปฏิบัติให้เกิดผลเป็นรูปธรรมโดยเร็ว
#ไทยคู่ฟ้า#ร่วมต้านโควิด19
-------------------
วันศุกร์ที่ 17 ธันวาคม 2564
รมว.สธ.ลงพื้นที่เชียงคาน ย้ำสถานประกอบการ - นักท่องเที่ยว เข้มปฏิบัติตามมาตรการ COVID Free Setting
วานนี้ 16 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานมหกรรมขับเคลื่อนนโยบายเปิดเมือง เปิดประเทศ ด้วยมาตรการปลอดภัยสำหรับองค์กร (COVID Free Setting) ด้านการท่องเที่ยวและกิจการที่เกี่ยวข้อง กระต
วานนี้ 16 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานมหกรรมขับเคลื่อนนโยบายเปิดเมือง เปิดประเทศ ด้วยมาตรการปลอดภัยสำหรับองค์กร (COVID Free Setting) ด้านการท่องเที่ยวและกิจการที่เกี่ยวข้อง กระตุ้นเศรษฐกิจให้เดินหน้า เน้นย้่ำปฏิบัติมาตรการ COVID Free Setting ให้สถานประกอบการแต่ละประเภทได้ถือปฏิบัติครอบคลุมทั้ง 3 ด้าน ได้แก่ สิ่งแวดล้อมปลอดภัย พนักงานปลอดภัย และ ผู้รับบริการปลอดภัย พร้อมมอบป้ายความปลอดภัยองค์กร ให้แก่ผู้ประกอบการในพื้นที่ ณ ลานวัฒนธรรม ถนนคนเดินเชียงคาน จังหวัดเลย
วันพฤหัสบดีที่ 25 สิงหาคม 2565
ความคืบหน้าการลงทะเบียนโครงการคนละครึ่ง ระยะที่ 5
การลงทะเบียนโครงการคนละครึ่ง ระยะที่ 5 ตั้งแต่ 19 - 25 ส.ค.2565 เวลา 14.00 น. มีประชาชนรายเดิมที่เคยใช้สิทธิโครงการฯ ระยะที่ 4 กดยืนยันสิทธิร่วมโครงการฯ ระยะที่ 5 จำนวน 17.48 ล้านราย จาก 26.27 ล้านราย สำหรับประชาชนรายใหม่ลงทะเบียนร่วมครบจำนวน
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการลงทะเบียนโครงการคนละครึ่ง (โครงการฯ) ระยะที่ 5 ตั้งแต่วันแรกที่เปิดให้ประชาชนลงทะเบียนเมื่อวันศุกร์ที่ 19 สิงหาคม 2565 ที่ผ่านมา จนถึงวันพฤหัสบดีที่ 25 สิงหาคม 2565 เวลา 14.00 น. มีประชาชนรายเดิมที่เคยใช้สิทธิโครงการฯ ระยะที่ 4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 จำนวน 17.48 ล้านราย จากจำนวนประชาชนรายเดิมฯ ทั้งสิ้น 26.27 ล้านราย สำหรับประชาชนรายใหม่ที่ไม่เคยใช้สิทธิโครงการฯ ระยะที่ 4 (ประชาชนรายใหม่ฯ) ได้มีการลงทะเบียนเข้าร่วมครบจำนวน 2.30 แสนรายแล้วตั้งแต่วันแรกที่เปิดลงทะเบียน
โฆษกกระทรวงการคลังเน้นย้ำว่า ประชาชนรายเดิมฯ ที่ยังไม่ได้กดยืนยันสิทธิผ่านแอปพลิเคชันเป๋าตังยังสามารถกดยืนยันสิทธิโครงการฯ ระยะที่ 5 ได้อย่างต่อเนื่อง โดยจะสามารถเริ่มใช้จ่ายได้ในวันพฤหัสบดีที่ 1 กันยายน 2565 ทั้งนี้ จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ ส่วนประชาชนรายใหม่ฯ ที่ลงทะเบียนเข้าร่วมโครงการฯ ระยะที่ 5 สำเร็จแล้ว ก็จะเริ่มใช้จ่ายได้ในวันพฤหัสบดีที่ 1 กันยายน 2565 เช่นกัน โดยประชาชนรายใหม่ฯ ที่ได้รับการแจ้งยืนยันสิทธิก่อนวันพฤหัสบดีที่ 1 กันยายน 2565 จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ สำหรับประชาชนรายใหม่ฯ ที่ได้รับการแจ้งยืนยันสิทธิตั้งแต่วันพฤหัสบดีที่ 1 กันยายน 2565 เป็นต้นไป จะต้องใช้จ่ายผ่านเป๋าตังภายใน 14 วัน นับตั้งแต่วันที่ได้รับข้อความแจ้งยืนยันสิทธิ มิฉะนั้นจะถูกตัดสิทธิ ทั้งนี้ สามารถตรวจสอบรายละเอียดของโครงการฯ ระยะที่ 5 เพิ่มเติมได้ทาง www.คนละครึ่ง.com
สำหรับความคืบหน้าการลงทะเบียนผู้ประกอบการร้านค้าที่เปิดให้ลงทะเบียนตั้งแต่วันจันทร์ที่ 15 สิงหาคม 2565 ที่ผ่านมานั้น ณ วันพุธที่ 24 สิงหาคม 2565 เวลา 23.00 น. มีผู้ประกอบการร้านค้าทยอยลงทะเบียนเข้าร่วมสะสมแล้วทั้งสิ้น 371,354 ร้านค้า แบ่งเป็นผู้ประกอบการร้านค้ารายเดิมที่เคยเข้าร่วมโครงการฯ ระยะที่ 4 จำนวน 365,725 ร้านค้า และผู้ประกอบการร้านค้ารายใหม่จำนวน 5,629 ร้านค้า ทั้งนี้ โฆษกกระทรวงการคลังขอเชิญชวนผู้ประกอบการร้านค้าที่สนใจเข้าร่วมโครงการฯ ระยะที่ 5 สามารถลงทะเบียนเข้าร่วมโครงการได้อย่างต่อเนื่อง จนกว่ากระทรวงการคลังจะปิดรับสมัคร โดยผู้ประกอบการร้านอาหารและเครื่องดื่มยังสามารถเลือกเชื่อมต่อกับผู้ให้บริการฟู้ดเดลิเวอรี่แพลตฟอร์มที่ได้รับอนุมัติเข้าร่วมโครงการฯ ระยะที่ 5 ได้หนึ่งราย ผ่านแอปพลิเคชัน “ถุงเงิน” ได้อย่างต่อเนื่องตั้งแต่เวลา 06.00 น. – 23.00 น.
สำนักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102, 08-5842-7103, 08-5842-7104, 08-5842-7105
08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 30 สิงหาคม 2564
ครม. เห็นชอบแผนฟื้นฟูการท่องเที่ยวของภูมิภาคอาเซียนหลังโควิด-19 พร้อมแนวปฏิบัติ 5 เสาหลัก
ครม. เห็นชอบแผนฟื้นฟูการท่องเที่ยวของภูมิภาคอาเซียนหลังโควิด-19 พร้อมแนวปฏิบัติ 5 เสาหลัก
วันที่ 30 ส.ค. 64น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่าคณะรัฐมนตรี (ครม.) เห็นชอบแผนฟื้นฟูการท่องเที่ยวของภูมิภาคอาเซียนภายหลังการแพร่ระบาดของโรคติดเชื้อไวรัสโคโรนา 2019 (โควิด-19)และถ้อยแถลงข่าวร่วมรัฐมนตรีท่องเที่ยวอาเซียนว่าด้วยเรื่องแผนฟื้นฟูฯดังกล่าว พร้อมอนุมัติให้รัฐมนตรีว่าการกระทรวงการท่องเที่ยวและกีฬา ให้การรับรองผลการศึกษาฉบับสุดท้ายของแผนฟื้นฟูฯ และถ้อยแถลงข่าวร่วมรัฐมนตรีท่องเที่ยวอาเซียน
สำหรับผลการศึกษาฉบับสุดท้ายของแผนฟื้นฟูการท่องเที่ยวของภูมิภาคอาเซียนภายหลังการแพร่ระบาดของโรคติดเชื้อไวรัสโคโรนา 2019 (โควิด-19) เป็นหนึ่งในผลลัพธ์สำคัญทางเศรษฐกิจในช่วงการดำรงตำแหน่งประธานอาเซียนปี 2564 ของบรูไนดารุสซาลาม รวมทั้งเป็นแผนฟื้นฟูการท่องเที่ยวของภูมิภาคอาเซียน ซึ่งจะเป็นเครื่องมือสำคัญในการฟื้นคืนอุตสาหกรรมการท่องเที่ยวของภูมิภาคอาเซียน ภายหลังการแพร่ระบาดของโควิด-19 และได้มีการพัฒนาสอดคล้องกับแผนยุทธศาสตร์ด้านการท่องเที่ยวอาเซียนปี 2559-2564 และปฏิญญาพนมเปญมุ่งสู่การท่องเที่ยวอาเซียนที่ยั่งยืน ครอบคลุม และฟื้นตัวได้เร็ว โดยผลการศึกษาดังกล่าวประกอบด้วยข้อเสนอแนะและแนวปฏิบัติ 5 เสาหลัก
เสาหลักที่ 1 สนับสนุนธุรกิจการท่องเที่ยวด้วยการฟื้นฟูและการปรับตัวเช่น สนับสนุนทางการเงินเพื่อรักษาสภาพคล่องของธุรกิจท่องเที่ยวในระยะสั้น การจัดฝึกอบรมและพัฒนาทักษะที่เหมาะสม เป็นต้น
เสาหลักที่ 2 ฟื้นฟูการเดินทางภายในภูมิภาคและระหว่างประเทศอย่างปลอดภัยและไร้รอยต่อ เช่น ส่งเสริมภูมิภาคอาเซียนในวงกว้างเพื่อเปิดการเดินทางอีกครั้งส่งเสริมมาตรฐานและแนวปฏิบัติด้านสุขภาพและความปลอดภัยในภูมิภาคอาเซียน เป็นต้น
เสาหลักที่ 3 สร้างความมั่นใจในการฟื้นฟูภาคการท่องเที่ยวให้เป็นไปตามหลักการของความยั่งยืนและมีความครอบคลุม เช่น สร้างมาตรฐานใหม่ที่มุ่งสู่ความสำเร็จของภาคการท่องเที่ยว โดยศึกษาพัฒนาตัวชี้วัดด้านการท่องเที่ยวอาเซียน และการเพิ่มจำนวนนักท่องเที่ยววางรากฐานการท่องเที่ยวอย่างยั่งยืนให้สอดคล้องกับมาตรฐานและแนวทางความยั่งยืนของอาเซียนด้านการท่องเที่ยวที่มีอยู่เดิมลงทุนในโครงสร้างพื้นฐานที่สำคัญในแหล่งท่องเที่ยว เป็นต้น
เสาหลักที่ 4นำเสนอรูปแบบใหม่ของการบริการด้านการท่องเที่ยวเพื่อขับเคลื่อนการแข่งขัน เช่น ส่งเสริมและพัฒนาสินค้าด้านการท่องเที่ยวของอาเซียน เพื่อตอบสนองแนวโน้มการท่องเที่ยวใหม่ๆ ผ่านกองทุนพิเศษสำหรับธุรกิจ Start-up การเสริมสร้างศักยภาพ และการสนับสนุนทางการตลาดสำหรับภาคธุรกิจ รวมทั้งการเปิดตัวโครงการส่งเสริมแหล่งท่องเที่ยวใหม่ และแหล่งท่องเที่ยวที่ยังมีการเข้าถึงน้อย เป็นต้น และ
เสาหลักที่ 5 สนับสนุนการฟื้นฟูด้านการท่องเที่ยวที่ฟื้นตัวได้เร็วในระยะยาว และการเตรียมความพร้อมในภาวะวิกฤติ เช่น จัดทำโครงการสนับสนุนอย่างต่อเนื่องเพื่อสร้างความเชื่อมั่นให้กับภาคการเดินทางและการท่องเที่ยว ผ่านการติดตามและสนับสนุนการจัดทำรายงานสรุปผลประจำปีของผลกระทบด้านการเดินทางและการท่องเที่ยวในอาเซียน และการเสริมสร้างความเข้มแข็งให้แก่คณะสื่อสารในภาวะวิกฤติการท่องเที่ยวอาเซียน รวมถึงยกระดับการใช้งานและความเข้าใจเทคโนโลยีดิจิทัลในภาคการท่องเที่ยว ผ่านการใช้งานและจัดเก็บข้อมูลแบบ Big Dataเทคโนโลยีปัญญาประดิษฐ์(AI) และระบบ Machine Learning เป็นต้น
------------------------
วันพุธที่ 23 มีนาคม 2565
กรมทางหลวงชนบท สร้างสะพานข้ามทางรถไฟบนถนนสาย ชบ.3022 จังหวัดชลบุรี แก้ปัญหาอุบัติเหตุอย่างยั่งยืน
เพิ่มความปลอดภัยให้กับประชาชน รองรับรถไฟทางคู่ในอนาคต ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกรกฎาคม 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยกทางหลวงแผ่นดินหมายเลข 315 - บ้านเก่า อำเภอพานทอง จังหวัดชลบุรี มีความก้าวหน้าไปแล้วกว่าร้อยละ 60 ขณะนี้อยู่ในขั้นตอนการติดตั้งชิ้นส่วนพื้นสะพาน คาดว่าจะก่อสร้างแล้วเสร็จในเดือนกรกฎาคม 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า โครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยก ทล.315 - บ้านเก่า อำเภอพานทอง จังหวัดชลบุรี เป็นโครงการที่อยู่บนถนนที่มีจุดตัดผ่านทางรถไฟ มีปริมาณการจราจรที่เพิ่มสูงขึ้นอย่างต่อเนื่อง ส่งผลให้มีอุบัติเหตุเกิดขึ้นบ่อยครั้ง ทั้งนี้ เพื่อช่วยแก้ไขปัญหาการเกิดอุบัติเหตุในระยะยาวให้มีประสิทธิภาพเพิ่มมากขึ้น ยกระดับคุณภาพชีวิตให้กับประชาชนให้สามารถเดินทางได้อย่างสะดวกรวดเร็วปลอดภัย รวมทั้งเป็นการสนับสนุนโครงการรถไฟทางคู่ของกระทรวงคมนาคม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. ได้ดำเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยก ทล.315 - บ้านเก่า อำเภอพานทอง จังหวัดชลบุรี ใช้งบประมาณในการก่อสร้างรวม 189.230 ล้านบาท มีจุดเริ่มต้นโครงการ กม. ที่ 0+722 บริเวณจากทางแยกบ้านเก่าไปตามถนนทางหลวงชนบทสาย ชบ.3022 และไปสิ้นสุดโครงการประมาณ กม. ที่ 1+728 บริเวณบ้านหนองตำลึง แยก ทล.315 โดยก่อสร้างเป็นสะพานข้ามทางรถไฟ จำนวน 2 ช่องจราจร มีความกว้างพื้นสะพานรวมไหล่ทาง 9 เมตร ความยาวสะพาน 360 เมตร โครงสร้างพื้นสะพานเป็นคานคอนกรีตรูปกล่องแบบชิ้นส่วนสำเร็จรูป และก่อสร้างถนนต่อเชื่อมสะพานเป็นถนนผิวจราจรแบบคอนกรีตเสริมเหล็ก พร้อมทางเท้าความยาวรวมสองฝั่ง 646 เมตร นอกจากนี้ยังมีการก่อสร้างทางกลับรถใต้สะพาน พร้อมติดตั้งระบบไฟฟ้าแสงสว่าง ระบบระบายน้ำ เครื่องหมายจราจรและติดตั้งอุปกรณ์อำนวยความปลอดภัยอีกด้วย
วันพุธที่ 16 มีนาคม 2565
ข่าวดี! ซาอุฯ ไฟเขียว นำเข้าไก่ไทย จาก 11 โรงงานที่ตรวจผ่านแล้ว มีผลทันที
.....
กระทรวงพาณิชย์ เผยข่าวดี เมื่อประเทศซาอุดีอาระเบีย อนุญาตให้นำเข้าไก่สด ไก่แช่เย็น ไก่แช่แข็ง และแปรรูปจาก 11 โรงงานของประเทศไทยที่ผ่านการตรวจสอบมาตรฐานแล้วในช่วงปีที่ผ่านมา โดยให้มีผลทันที ถือเป็นผลสำเร็จในการดำเนินการให้สามารถส่งไก่ไปขายยังตลาดซาอุดิอาระเบียได้อีกครั้ง
.
ปัจจุบันซาอุดีอาระเบียนำเข้าไก่มากถึงปีละ 5.9 แสนตัน นำเข้าจากบราซิล 70% และอีก 30% นำเข้าจากยูเครนและฝรั่งเศส ซึ่งผลจากการอนุญาตในครั้งนี้ ไทยจะมีโอกาสเข้าไปมีส่วนแบ่งการตลาดในซาอุดีอาระเบียได้ ซึ่งกระทรวงพาณิชย์ได้เน้นย้ำให้หน่วยงานที่เกี่ยวข้องคำนึงถึงปริมาณไก่ที่บริโภคในประเทศ โดยจะต้องดูว่าหากส่งออกไปจะต้องไม่ให้กระทบต่อราคาและปริมาณไม่ให้ส่งผลกระทบต่อประชาชน
.
ขณะเดียวกัน เว็บไซต์องค์การอาหารและยาซาอุดีอาระเบีย SFDA ได้เปลี่ยนสถานะการนำเข้าสินค้าสัตว์ปีกและผลิตภัณฑ์สัตว์ปีกจากประเทศไทย จาก “Banned” เป็น “Permitted” โดยรายชื่อสถานประกอบการส่งออกที่อนุญาตขึ้นทะเบียนจำนวน 11 แห่ง ประกอบด้วย โรงฆ่าสัตว์ปีก โรงตัดแต่ง และโรงงานแปรรูป สามารถดูข้อมูลได้ที่https://www.sfda.gov.sa/en/list_countries
#ไทยคู่ฟ้า#ร่วมต้านโควิด19
-------------------
วันอังคารที่ 23 สิงหาคม 2565
ไทยครองอันดับ 1 ของโลก ด้านสถานบริการเพื่อสุขภาพ (Wellness Retreats) พร้อมเร่งยกระดับการท่องเที่ยวเชิงสุขภาพสู่สากล
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีที่เว็บไซต์ Travel Daily News เว็บไซต์ท่องเที่ยวยอดนิยมที่สำรวจแหล่งท่องเที่ยวในภูมิภาคเอเชียและแปซิฟิก เผยผลสำรวจของ TripAdvisor และ Slingo ที่จัดอันดับให้ประเทศไทยเป็นอันดับ 1 ของโลก ด้านสถานบริการเพื่อสุขภาพ (Wellness Retreats) ขณะที่ด้านกิจกรรมเชิงสุขภาพที่ได้รับความนิยม (Highest-rated wellness activities) ไทยอยู่อันดับที่ 2
.
ประเทศไทยนับเป็นจุดหมายปลายทางของนักท่องเที่ยวที่สนใจการท่องเที่ยวเชิงสุขภาพ โดยได้รับการขนานนามเป็น “เมืองหลวงของสปาแห่งทวีปเอเชีย” รวมถึงเป็นแหล่งยอดนิยมของนักท่องเที่ยวทั่วโลกที่ต้องการใช้สถานบริการเพื่อสุขภาพที่หรูหราและมีคุณภาพ
.
นายกฯ ชื่นชมการทำงานของทุกภาคส่วนที่ช่วยกันกระตุ้นเศรษฐกิจ โดยเฉพาะการสนับสนุนกิจกรรมด้านการท่องเที่ยว ซึ่งรัฐบาลได้กำหนดนโยบายให้สอดคล้องกับกระแสความนิยมของนักท่องเที่ยว และการท่องเที่ยวเชิงสุขภาพเป็นรูปแบบการท่องเที่ยวที่ไทยมีศักยภาพรองรับในทุกด้าน
.
อ่านเพิ่มเติม คลิกhttps://www.thaigov.go.th/news/contents/details/58252
#ไทยคู่ฟ้า#ร่วมต้านโควิด19
-------------------
วันจันทร์ที่ 22 พฤศจิกายน 2564
SME D Bank หนุนเอสเอ็มอีแดนอีสาน ร่วมมหกรรม MONEY EXPO KORAT จัดเต็มโปรโมชั่นสินเชื่อดอกเบี้ยถูก ผ่อนนาน 10 ปี วงเงินกู้สูงสุดถึง 50 ลบ.
SME D Bank ยกขบวนสินเชื่อดอกเบี้ยถูก วงเงินกู้สูงสุดถึง 50 ล้านบาทต่อราย เพื่อเอสเอ็มอีไทยแดนอีสาน พบได้ในงานมหกรรมการเงินโคราช ครั้งที่ 15 (Money Expo Korat 2021) ระหว่างวันที่ 26-28 พ.ย.2564 ณ เอ็มซีซี ฮอลล์ ชั้น 3 เดอะมอลล์  โคราช จ.นครราชสีมา
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ยกขบวนสินเชื่อดอกเบี้ยถูก วงเงินกู้สูงสุดถึง 50 ล้านบาทต่อราย เพื่อเอสเอ็มอีไทยแดนอีสาน พบได้ในงานมหกรรมการเงินโคราช ครั้งที่ 15 หรือ Money Expo Korat 2021 ระหว่างวันที่ 26-28 พฤศจิกายน 2564 ณ เอ็มซีซี ฮอลล์ ชั้น 3 ห้างสรรพสินค้าเดอะมอลล์ โคราช จังหวัดนครราชสีมา ที่บูธของ SME D Bank หมายเลข E4 ไฮไลท์สินเชื่อโปรโมชั่นสุดพิเศษ ตอบโจทย์ตรงใจผู้ประกอบการเอสเอ็มอี เช่น “สินเชื่อเพื่อยกระดับเศรษฐกิจชุมชน” อัตราดอกเบี้ยถูกเริ่มต้น 2.875% ต่อปี 3 ปีแรก ผ่อนชำระได้นานสูงสุด 10 ปี เป็นต้น พิเศษ! ยื่นขอสินเชื่อภายในงาน พร้อมเอกสารเบื้องต้น บุคคลธรรมดา ใช้เพียง “ใบทะเบียนพาณิชย์” (ใบทะเบียนการค้า) หรือ นิติบุคคล ใช้เพียง “หนังสือรับรองนิติบุคคล” รับทันที STARBUCKS CARD มูลค่า 200 บาท (จำนวนจำกัด) หรือลงทะเบียนรับคำปรึกษาแนะนำสินเชื่อ รับฟรี “SME D Gift” สอบถามข้อมูลเพิ่มเติม Call Center 1357
วันจันทร์ที่ 28 มีนาคม 2565
รมว.พม. นำทีมลงพื้นที่ จ.พิษณุโลก เร่งจัดตั้งศูนย์ช่วยเหลือสังคมตำบลเพิ่ม ดึงภาคีเครือข่ายช่วยแก้ปัญหาประชาชนแบบครบวงจร One Stop Service
รมว.พม. นำทีมลงพื้นที่ จ.พิษณุโลก เร่งจัดตั้งศูนย์ช่วยเหลือสังคมตำบลเพิ่ม ดึงภาคีเครือข่ายช่วยแก้ปัญหาประชาชนแบบครบวงจร One Stop Service
วันที่ 26 มี.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่ตำบลบ้านกลาง อำเภอวังทอง จังหวัดพิษณุโลก เพื่อเปิดศูนย์ช่วยเหลือสังคมตำบลบ้านกลาง (บ้านใหม่ชัยเจริญ) ณ วัดชัยเจริญธรรม และศูนย์ช่วยเหลือสังคมตำบลบ้านกลาง (บ้านน้ำยาง) ณ วัดบ้านน้ำยาง โดยศูนย์ช่วยเหลือสังคมดังกล่าวจะเป็นศูนย์กลางบูรณาการความช่วยเหลือสำหรับการให้บริการสวัสดิการสังคมแก่กลุ่มเปราะบางและประชาชนทุกช่วงวัยที่ประสบปัญหาความเดือดร้อนทางสังคมและสถานการณ์โควิด - 19 ภายใต้การให้บริการสังคมแบบเบ็ดเสร็จ ณ จุดเดียว (One Stop Service) เพื่อความรวดเร็วและทั่วถึง นอกจากนี้ ได้มอบถุงยังชีพแก่ผู้ประสบปัญหาทางสังคมกรณีฉุกเฉินเพื่อบรรเทาความเดือดร้อนเฉพาะหน้า
นายจุติกล่าวว่า ปัญหาความยากจนของแต่ละครอบครัวมีสภาพปัญหาไม่เหมือนกัน ดังนั้น การแก้ปัญหาจึงต้องแตกต่างกันออกไปและต้องใช้ระยะเวลา ซึ่งรัฐบาลพร้อมให้ความช่วยเหลือประชาชนทุกกลุ่มเป้าหมายที่ประสบปัญหา แต่ผู้ที่ประสบปัญหาต้องปรับเปลี่ยนเรียนรู้ ต้องฝึกอาชีพใหม่ๆ ที่สามารถสร้างอาชีพและรายได้ที่ดีขึ้น เพื่อไม่ให้ยากลำบากเหมือนเดิม ซึ่งพลเอกประยุทธ์ จันทร์โอชา นายกรัฐมนตรี ต้องการรับทราบปัญหาของประชาชนในพื้นที่ว่ามีอะไรบ้าง มากน้อยเพียงใด และได้รับการช่วยเหลือ และแก้ไขปัญหาไปแล้วเท่าไร ทั้งนี้ รัฐบาลจึงได้จัดตั้งศูนย์ช่วยเหลือสังคมตำบลขึ้นมาทั่วประเทศ เพื่อช่วยเหลือและแก้ไขปัญหาต่างๆ ของประชาชนในพื้นที่ให้รวดเร็วและทั่วถึง โดยทำงานร่วมกันระหว่างหน่วยงานของกระทรวง พม. ในพื้นที่ และภาคีเครือข่ายทุกภาคส่วน อาทิ องค์กรปกครองส่วนท้องถิ่น ภาครัฐ ภาคเอกชน และภาคประชาสังคม รวมทั้งอาสาสมัครพัฒนาสังคมและความมั่นคงของมนุษย์ (อพม.)
นายจุติกล่าวเพิ่มเติมว่า สำหรับสภาพปัญหาที่พบในพื้นที่ตำบลบ้านกลาง อำเภอวังทอง และต้องได้รับการพัฒนาคุณภาพชีวิตเร่งด่วน คือ ปัญหาด้านรายได้ เนื่องจากไม่มีงานทำ มีรายได้ไม่แน่นอนและไม่เพียงพอ ไม่มีทุนประกอบอาชีพ มีหนี้สิน และปัญหาด้านที่อยู่อาศัยที่ไม่มั่นคง รวมทั้งปัญหาด้านสุขภาพ เนื่องจากป่วยเป็นโรคร้ายแรง เจ็บป่วยเรื้อรัง ผู้สูงอายุป่วยติดเตียง และพิการ ทั้งนี้ ศูนย์ช่วยเหลือสังคมตำบลบ้านกลาง (บ้านใหม่ชัยเจริญ) และศูนย์ช่วยเหลือสังคมตำบลบ้านกลาง (บ้านน้ำยาง) ที่จัดตั้งขึ้นมานั้น จะได้เป็นศูนย์กลางสำหรับการแก้ไขปัญหาและช่วยเหลือประชาชนในพื้นที่โดยเร็วที่สุด
วันจันทร์ที่ 21 มิถุนายน 2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
วันนี้ (21 มิถุนายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะรองประธานกรรมการสิ่งแวดล้อมแห่งชาติ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ในฐานะกรรมการและเลขานุการ เข้าร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม และมี ดร.รวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม ทำหน้าที่ฝ่ายเลขานุการ ณ ห้องประชุม 301 ตึกบัญชาการ ทำเนียบรัฐบาล และผ่านระบบ VDO conference ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม
ที่ประชุมฯ ได้มีการพิจารณารายงาน EIA จำนวน 8 โครงการ เพื่อความมั่นคงด้านพลังงาน ตามแผน PDP 2018 ได้แก่ โครงการโรงไฟฟ้าน้ำพองทดแทน จังหวัดขอนแก่น โครงการสถานีเก็บรักษาและแปรสภาพก๊าซธรรมชาติจากของเหลวเป็นก๊าซแบบลอยน้ำ (Floating Storage and Regasification Unit: FSRU) พื้นที่อ่าวไทยตอนบน โครงการท่าเทียบเรือ FSRU โครงการก่อสร้างทางแนวใหม่ สายทางเลี่ยงเมืองพนัสนิคม จังหวัดชลบุรี โครงการก่อสร้างสะพานข้ามแม่น้ำโกลก จังหวัดนราธิวาส โครงการก่อสร้างอาคารที่พักข้าราชการ กองบัญชาการกองทัพไทย โครงการจัดตั้งวัดบ้านห้วยน้ำผัก ที่พักสงฆ์เทิดพระเกียรติสิรินธร จังหวัดเลย และ โครงการอ่างเก็บน้ำคลองวังโตนด จังหวัดจันทบุรี
นอกจากนี้ ที่ประชุมฯ ยังได้มีการพิจารณาเกี่ยวกับมาตรฐานคุณภาพน้ำทะเล มาตรฐานควบคุมการปล่อยทิ้งไอน้ำมันเบนซินจากคลังน้ำมันเชื้อเพลิง และมาตรฐานการระบายค่าควันดำจากรถยนต์ใช้งานที่ใช้เครื่องยนต์แบบจุดระเบิดด้วยการอัด รวมทั้งพิจารณารายชื่อผู้ทรงคุณวุฒิเพื่อแต่งตั้งเป็นคณะกรรมการผู้ทรงคุณวุฒิในคณะกรรมการผู้ชำนาญการพิจารณารายงานการประเมินผลกระทบสิ่งแวดล้อม (EIA) ในส่วนกลางจำนวน 9 คณะ และในจังหวัดที่กระจายภารกิจจำนวน 12 คณะ
วันอาทิตย์ที่ 13 กุมภาพันธ์ 2565
​โฆษกรัฐบาลสวน "เพื่อไทย-ก้าวไกล" คิดเข้าข้างตัวเองว่ารัฐบาลไร้เอกภาพแล้วสบายใจก็ไม่ว่ากัน แจงคนทำงานร่วมกัน เห็นต่างกันบ้างเรื่องธรรมดา แขวะระวังสภาฯ จะกลายเป็นลานประหารฝ่ายค้าน
​โฆษกรัฐบาลสวน "เพื่อไทย-ก้าวไกล" คิดเข้าข้างตัวเองว่ารัฐบาลไร้เอกภาพแล้วสบายใจก็ไม่ว่ากัน แจงคนทำงานร่วมกัน เห็นต่างกันบ้างเรื่องธรรมดา แขวะระวังสภาฯ จะกลายเป็นลานประหารฝ่ายค้านที่ไม่สนงานสภาฯ นอกจากจ้องใช้เทคนิคทางการเมือง
วันที่ 13 กุมภาพันธ์ 2565นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขอความร่วมมือให้พรรคร่วมรัฐบาลช่วยกันรักษาองค์ประชุมสภาฯ สะท้อนว่าระดับความเป็นเอกภาพของรัฐบาลแย่มาก ถึงขั้นนายกฯ ต้องเอ่ยปากขอเองว่า ไม่อยากให้นายสุทินคิดแบบคนใจแคบ เพราะพรรคร่วมรัฐบาลทำงานร่วมกัน ย่อมต้องปรึกษาหารือและขอความร่วมมือเป็นนำ้หนึ่งใจเดียวกันเป็นธรรมดา คงไม่เหมือนกับพรรคเพื่อไทย ที่คนๆ เดียวสั่งซ้ายหันขวาหันได้ตามใจ ซึ่งที่ผ่านมาท่านนายกฯ ก็ขอความร่วมมือจากคณะรัฐมนตรีในเรื่องที่สำคัญๆ อยู่หลายครั้ง เพียงแต่ครั้งนี้ฝ่ายค้านเห็นว่าสามารถเอาเรื่องนี้มาขยายผล สร้างให้เป็นประเด็นได้ จึงหยิบยกขึ้นมาเพื่อหวังจะดิสเครดิตรัฐบาลก็เท่านั้นเอง
ส่วนกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า ช่วงเดือนเมษายนถึงพฤษภาคมถือเป็นแดนประหารของรัฐบาล เพราะขณะนี้รัฐบาลสามารถรักษาอำนาจได้ แต่บริหารงานไม่ได้นั้น นายธนกร กล่าวว่า หากนายพิธาคิดแบบหลอกตัวเอง เข้าข้างตัวเองเพื่อให้ตัวเองสบายใจก็ไม่ว่ากัน เพราะในความเป็นจริงแล้วพรรคร่วมรัฐบาลยังคงเหนียวแน่น การทำงานนั้นบางเรื่องอาจจะมีความเห็นต่างกันบ้างก็ถือเป็นเรื่องธรรมดาของคนที่ทำงานร่วมกัน แต่เมื่อพูดคุย อธิบาย ทำความเข้าใจกันแล้วทุกอย่างก็จบ อย่างไรก็ตาม หากนายพิธาคิดว่าวิธีนี้จะช่วยโหมโรงศึกอภิปรายได้นั้น ตนคิดว่านายพิธาคิดผิด สู้เอาเวลาไปหาข้อมูลที่เป็นข้อเท็จจริงมาอภิปรายให้ได้อย่างที่โม้เอาไว้ยังจะดีกว่า หรืออย่างน้อยก็ให้ประชาชนได้เห็นว่าฝ่ายค้านทำงานในสภาฯ อย่างจริงจังบ้าง ไม่ใช่หวังแต่จะยืมมือม็อบบนถนนล้มรัฐบาลลูกเดียว เพราะถ้ายังคิดแบบเดิมๆ สุดท้ายสภาฯ จะกลายเป็นลานประหารฝ่ายค้านเสียเอง
"วันนี้ประชาชนเห็นไส้เห็นพุงนายพิธาหมดแล้ว วันๆ ไม่ได้สนใจงานสภาฯ จ้องแต่จะหาโอกาสสร้างคะแนนนิยมให้ตัวเอง ให้นำ้หนักกับเนื้อหาการทำงานน้อยกว่าการเล่นเทคนิคทางการเมือง โดยไม่สนว่าสร้างความเสียหายให้กับประเทศขนาดไหน คนแบบนี้หรือที่อยากจะเข้ามาบริหารประเทศ หวังที่จะให้ประชาชนฝากอนาคตด้วย" นายธนกร กล่าว
วันจันทร์ที่ 7 มีนาคม 2565
​โฆษกรัฐบาลเผย นายกฯ ชื่นชมปฏิบัติการส่งคนไทยในยูเครนกลับบ้านประสบความสำเร็จ ขอบคุณหน่วยงานที่เกี่ยวข้องร่วมดำเนินการอย่างมีประสิทธิภาพ
​โฆษกรัฐบาลเผย นายกฯ ชื่นชมปฏิบัติการส่งคนไทยในยูเครนกลับบ้านประสบความสำเร็จ ขอบคุณหน่วยงานที่เกี่ยวข้องร่วมดำเนินการอย่างมีประสิทธิภาพ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการดำเนินการส่งตัวคนไทยในยูเครนกลับบ้านเพิ่มเติม ดีใจที่พี่น้องชาวไทยทุกคนที่แสดงความประสงค์เดินทางกลับถึงประเทศไทยแล้ว ขอบคุณเจ้าหน้าที่ทุกฝ่ายที่มีส่วนร่วมปฏิบัติภารกิจนี้ รวมทั้ง นายกรัฐมนตรีห่วงใยต่อผู้ที่ประสงค์จะอยู่ในยูเครนกับครอบครัวต่อ โดยได้สั่งการเน้นย้ำหน่วยงานที่รับผิดชอบต้องเตรียมพร้อมให้ความช่วยเหลือหากเกิดความตึงเครียดเพิ่มเติม
โฆษกประจำสำนักนายกรัฐมนตรีกล่าวว่า กระทรวงการต่างประเทศ โดยสถานเอกอัครราชทูต ณ กรุงวอร์ซอ ประเทศโปแลนด์รายงานความคืบหน้าการช่วยเหลือคนไทยในยูเครน โดยคณะคนไทยชุดที่ 6 จำนวน 14 คนได้เดินทางโดยสายการบินกาตาร์กลับประเทศไทยและมีกำหนดเดินทางถึงสนามบินสุวรรณภูมิในวันนี้ (7 มีนาคม 2565) เวลา 12.40 น. และคณะคนไทยชุดที่ 7 จำนวน 12 คน จะเดินทางโดยสายการบินไทยออกจากกรุงบูคาเรสต์ในวันนี้และมีกำหนดถึงประเทศไทยในวันที่ 8 มีนาคม 2565 เวลา 06.50 น. นอกจากนี้ สถานเอกอัครราชทูตฯ ได้นำคนไทยคนสุดท้ายออกจากยูเครนเข้าพักที่กรุงวอร์ซอเพื่อเตรียมเดินทางกลับประเทศไทยแล้ว เป็นผลสำเร็จของปฏิบัติการที่ได้นำคนไทยจำนวน 230 คนออกจากยูเครนได้อย่างรวดเร็ว และปลอดภัย
ในการนี้ นายธนกรฯ กล่าวว่า ขอขอบคุณหน่วยงานที่เกี่ยวข้อง กระทรวงการต่างประเทศ กระทรวงสาธารณสุข กระทรวงแรงงาน ตลอดจนคนไทยและนายจ้างแรงงานไทยในยูเครน ที่ได้มีส่วนร่วมในการช่วยพาคนไทยออกจากยูเครนในครั้งนี้
“นายกรัฐมนตรีแสดงความขอบคุณต่อหน่วยงานทุกฝ่ายที่ดำเนินงานอย่างมีประสิทธิภาพแม้อยู่ภายใต้สถานการณ์ที่ตึงเครียดในยูเครน ชื่นชมทุกภาคส่วนทั้งภาครัฐ ภาคเอกชน รวมถึงภาคประชาชนที่ได้ให้การสนับสนุน รวมทั้ง ยังคงห่วงใยชาวไทยที่แสดงความประสงค์ที่จะอยู่กับครอบครัวที่ยูเครน พร้อมกันนี้ นายกรัฐมนตรีหวังว่าสถานการณ์จะดีขึ้น ยืนยันว่าไทยสนับสนุนการใช้สันติวิธีในการแก้ไขปัญหาเพื่อลดความสูญเสียและผลกระทบ” นายธนกรฯ กล่าว
อนึ่ง สถานเอกอัครราชทูต ณ กรุงวอร์ซอ ขอให้พิจารณาเดินทางออกจากยูเครน และหากต้องการความช่วยเหลือ โปรดติดต่อสถานเอกอัครราชทูตฯ ทางไลน์ระหว่างสถานเอกอัครราชทูตฯ กับคนไทยในยูเครนได้ตลอดเวลาหรือโทรศัพท์ฉุกเฉินหมายเลข + 48 696 642 348
วันจันทร์ที่ 7 มีนาคม 2565
รองปลัดภานุวัฒน์ฯ ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจำประเทศไทย และ JICA
นายภานุวัฒน์ ตริยางกูรศรี รองปลัดกระทรวงอุตสาหกรรม ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจำประเทศไทย และ JICA
รองปลัดภานุวัฒน์ฯ ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจำประเทศไทย และ JICA
เมื่อวันที่ 1 มีนาคม 2565  นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมประชุมกับ Mr.Sano Shotaro อัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจำประเทศไทย และองค์การความร่วมมือระหว่างประเทศแห่งญี่ปุ่น (JICA) และผู้แทนจากหน่วยงานสำคัญของประเทศญี่ปุ่น ผ่านระบบอิเล็กทรอนิกส์  โดยร่วมหารือในประเด็นการดำเนินการต่อความเป็นกลางทางคาร์บอนในประเทศไทย รวมทั้งแนวทางข้อเสนอความร่วมมือในอนาคตของภาคอุตสาหกรรมเชื่อมโยงกับด้านพลังงานผ่านความร่วมมือ “Memorandum of Cooperation on Energy Transition between METI and Ministry of Energy of Thailand” เพื่อไปสู่เป้าหมายสังคมคาร์บอนต่ำ ณ ห้องประชุม อก. 2 ชั้น 3 สำนักงานปลัดกระทรวงอุตสาหกรรม
วันพฤหัสบดีที่ 21 เมษายน 2565
“เกษตรฯ”เปิดฉากรุก “คลองด่านโมเดล” สร้างวัฒนธรรมการพัฒนาระดับตำบลแนวใหม่
“เกษตรฯ”เปิดฉากรุก “คลองด่านโมเดล” สร้างวัฒนธรรมการพัฒนาระดับตำบลแนวใหม่ หวังยกระดับการพัฒนาเกษตรกรรมยั่งยืนต่อยอดกว่า 7 พันตำบล เริ่มโครงการชลประทานชุมชนแก้ปัญหาน้ำทะเลหนุนกระทบเกษตรกรซ้ำซาก
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยวันนี้(21เม.ย.)ภายหลังเป็นประธานการประชุมบูรณาการการทำงานระหว่างหน่วยงานของกระทรวงเกษตรฯองค์การบริหารส่วนตำบลคลองด่านจังหวัดสมุทรปราการและภาคเกษตรกรในการยกระดับการพัฒนาเกษตรกรรมยั่งยืนระดับตำบลเป็นครั้งแรกและการเดินหน้าพัฒนาระบบชลประทานชุมชนในการแก้ไขปัญหาน้ำทะเลหนุนที่ส่งผลกระทบต่อการทำการเกษตรของเกษตรกรณห้องประชุมองค์การบริหารส่วนตำบลคลองด่านจังหวัดสมุทรปราการโดยมีนายสัมฤทธิ์จันทรนายกองค์การบริหารส่วนตำบลคลองด่านนายชุติมันต์สกุลพราหมณ์ผู้อำนวยการสำนักงานชลประทานที่11นายธีรภัทรสามไพบูลย์ผู้อำนวยการโครงการส่งน้ำและบำรุงรักษาพระองค์ไชยานุชิตนายสมเดชศรีวิเชียรผู้อำนวยการโครงการส่งน้ำและบำรุงรักษาชลหานพิจิตรนางสาวชนิตาแช่มตระกูลเกษตรและสหกรณ์จังหวัดสมุทรปราการนายณฐกรสุวรรณธาดาคณะที่ปรึกษารัฐมนตรีว่าการกระทรวงเกษตรและสหกรณ์นายวิษณุศักดิ์จิรกฤติยากุลนายพัฐนันท์แสงรัฐวัฒนะนายธนพลบุญเจริญกิจคณะทำงานที่ปรึกษารัฐมนตรีว่าการกระทรวงเกษตรและสหกรณ์เจ้าหน้าที่จากหน่วยงานที่เกี่ยวข้องและเกษตรกรในพื้นที่เข้าร่วมประชุม
นายอลงกรณ์กล่าวว่าการประชุมแบบบูรณาการระหว่างหน่วยงานทั้งส่วนกลางส่วนภูมิภาคและท้องถิ่นในครั้งนี้เพื่อรับทราบสถานการณ์และปัญหาของเกษตรกรในพื้นที่ซึ่งได้นำทีมเจ้าหน้าที่ชลประทานและหน่วยงานของกระทรวงเกษตรฯที่เกี่ยวข้องร่วมหารือถึงแก้ไขปัญหาน้ำเค็มหนุนส่งผลให้น้ำจากคลองด่านทะลักเข้าไปในคลองปรกไหลเข้าท่วมพื้นที่
ทำการเกษตรของเกษตรกรจึงมอบหมายให้หน่วยงานชลประทานในพื้นที่วิเคราะห์และออกแบบลักษณะประตูระบายน้ำเชิงวิศวกรรมที่สอดคล้องกับการใช้ประโยชน์ในลำน้ำของเกษตรกรรวมถึงร่วมกันหาแนวทางแก้ไขปัญหาทั้งระยะสั้นและระยะยาวโดยให้คำนึงถึงประโยชน์ที่เกษตรกรจะได้รับให้มากที่สุดและเกิดผลกระทบต่อระบบนิเวศน์เดิมให้น้อยที่สุด
“รูปแบบการทำงานบูรณาการเชิงรุกระหว่างกระทรวงเกษตรฯองค์กรปกครองท้องถิ่นคืออบต.คลองด่านตัวแทนเกษตรและตัวแทนประชาคมเช่นนี้เป็นการยกระดับการพัฒนาเกษตรกรรมยั่งยืนระดับตำบลเป็นครั้งแรกรวมทั้งการสร้างวัฒนธรรมชุมชนตำบลตามแนวทางของดร.เฉลิมชัยศรีอ่อนรัฐมนตรีเกษตรฯที่ต้องการให้เกษตรกรกับเจ้าหน้าที่เป็นครอบครัวเดียวกันซึ่งจะมีการแต่งตั้งคณะกรรมการพัฒนาเกษตรกรรมยั่งยืนระดับตำบลเป็นกลไกพัฒนาแบบร่วมช่วยด้วยกันระดมพลทั้งตำบลซึ่งที่นี่เป็นตำบลแรกจึงขอเรียกว่า“คลองด่านโมเดล”เพื่อขยายผลอีกกว่า7พันตำบลทั่วประเทศต่อไป
วันเสาร์ที่ 2 เมษายน 2565
โฆษกรัฐบาลสวน "ประเสริฐ" ศึกษาข้อมูล "โรคประจำถิ่น" ให้ดีก่อนพูด ย้ำรัฐบาลกำหนดมาตรการตามความเป็นจริง พร้อมรับมือผู้ติดเชื้อเพิ่มหลังสงกรานต์
โฆษกรัฐบาลสวน "ประเสริฐ" ศึกษาข้อมูล "โรคประจำถิ่น" ให้ดีก่อนพูด ย้ำรัฐบาลกำหนดมาตรการตามความเป็นจริง พร้อมรับมือผู้ติดเชื้อเพิ่มหลังสงกรานต์
วันที่ 2 เมษายน 2565นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่นายประเสริฐ จันทรรวงทอง เลขาธิการพรรคเพื่อไทย กล่าวหาว่ารัฐบาลพยายามยัดเยียดให้โควิดเป็นโรคประจำถิ่น ถือเป็นการผลักภาระให้ประชาชน และไม่มีมาตรการที่ชัดเจนในการรับมือกับการแพร่ระบาดของโรค ว่า อยากให้นายประเสริฐฯ ไปศึกษาให้ดีว่า "โรคประจำถิ่น" คืออะไร มีหลักเกณฑ์อย่างไร การที่รัฐบาลประกาศเช่นนี้ถือว่ามีเป้าหมายในการทำงานที่ชัดเจน ซึ่งเป็นความท้าทายของรัฐบาลและคนไทยที่ต้องร่วมมือกัน หรือที่ผ่านมานายประเสริฐฯ ไม่เคยคิดอะไรเป็นแก่นสาร ดีแต่จ้องหาเรื่องโจมตีคนอื่นไปวัน ๆ เท่านั้น
นายธนกรกล่าวว่า ประเทศไทยขึ้นชื่อว่าเป็นประเทศที่มีระบบสาธารณสุขดีเป็นอันดับต้น ๆ ของโลก และมีบุคลากรทางการแพทย์ที่มีความรู้ความเชี่ยวชาญ ทุกคนทำงานอย่างหนักมาตลอด จนช่วงหนึ่งเราแทบจะไม่มีผู้ติดเชื้อภายในประเทศเลย แต่เมื่อไทยเริ่มเปิดประเทศเพื่อฟื้นฟูเศรษฐกิจก็ต้องยอมรับว่าจำนวนผู้ติดเชื้อจะเพิ่มขึ้น แต่ก็ไม่ได้หมายความว่ารัฐบาลไม่มีมาตรการอะไร หรือนายประเสริฐฯ ต้องการให้ชัดดาวน์ประเทศถึงจะพอใจ นอกจากนี้ พลเอก ประยุทธ์ จันทร์โอชา นายกรัฐมนตรีและ รมว.กลาโหม ก็พูดชัดเจนแล้วว่าแม้เราจะประกาศไว้เช่นนี้แต่ทุกอย่างต้องประเมินสถานการณ์และสามารถปรับได้ตามความเป็นจริง
"ขณะนี้บางประเทศก็เริ่มประกาศเตรียมให้โควิดเป็นโรคประจำถิ่นซึ่งอยู่บนฐานของหลักวิชาการ และหันมาใช้แนวทาง Living with COVID เหมือนในอดีตที่เคยเกิดโรคอุบัติใหม่และท้ายที่สุดก็ปรับเป็นโรคประจำถิ่น ส่วนเรื่องจำนวนผู้ติดเชื้อที่จะเพิ่มขึ้นหลังเทศกาลสงกรานต์และคุณภาพของบริการเจอ แจก จบนั้น รัฐบาลมีแผนรองรับและกำลังดำเนินการพัฒนาให้ดีขึ้น" นายธนกร กล่าว
วันอังคารที่ 14 ธันวาคม 2564
ประกาศ ขสมก. ประจำวันที่ 14 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 14 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
พนักงานเก็บค่าโดยสารรถธรรมดา สาย 13 เพศหญิง อายุ 53 ปี